Liste over FNs fredsbevarende styrker

Liste over FNs fredsbevarende styrker er en oversikt over styrker utplassert av De forente nasjoner (FN) i fredsbevarende eller fredsopprettende øyemed i henhold til bestemmelsene i FN-pakten. I perioden 1948 til 2018 har FN etablert 71 fredsbevarende styrker. 15 av dem var i virksomhet i mars 2018.

FNs fredsbevarende virksomhet

Styrkene viser et stort spenn i størrelse, oppgaver og varighet. Noen styrker har bestått av ubevæpnede militærobservatører, andre av bevæpnede styrker som har fått i oppdrag å overvåke våpenhviler, støtte iverksetting av fredsavtaler eller framtvinge fred mellom parter i et område. FN-styrker er også benyttet til å overvåke folkeavstemninger og valg. I noen tilfeller har FN-styrkene vært en del av en overgangsadministrasjon.

To FN-styrker, UNEF I og UNSF, fikk mandat fra FNs generalforsamling. De øvrige FN-styrkene har mandat fra FNs sikkerhetsråd, som ifølge FN-pakten har myndighet til å sette inn militærstyrker i konfliktområder for å forebygge eller avverge konflikter, men også for å avslutte konflikter.

Styrkemandatet har form av en sikkerhetsrådsresolusjon der innsatsområde, oppgaver, styrketall og virkeperiode er nedfelt. I tillegg til offiserer og soldater, kan FN-styrker også bestå av sivile politifolk og ha en sivil administrasjon og lokalt ansatte. Politisk leder, gjerne en spesialrepresentant, og militær øverstkommanderende for styrkene utpekes av FNs generalsekretær.

FN er avhengig av medlemsstatene bidrar med offiserer og soldater eller sivile politifolk for gjennomføring. Utplassering av FN-styrker skjer med samtykke av statene der operasjonen skal være i aktivitet.

Styrkene har et offisielt navn, oftest på engelsk eller fransk, unntaksvis på spansk, men styrkene kan like gjerne bli bedre kjent ved en forkortelse av dette navnet.

Oversikt over FN-styrker

Referanser

Kilder
Bellamy, Alex J. og Paul D. Williams med Stuart Griffin: Understanding Peacekeeping, 2. utgave, Cambridge: Polity Press, 2010. ISBN 978-0-7456-4186-7. ISBN 978-0-7456-4185-0
Diehl, Paul F.: Peace Operations, Cambridge: Polity Press, 2008. ISBN 978-07456-4206-2. ISBN 978-07456-4207-9
Mays, Terry M.: Historical Dictionary of Multinational Peacekeeping, 3. utgave, Lanham: Scarecrow Press, 2011. ISBN 0-8108-3031-0

Eksterne lenker
 United Nations Peacekeeping, nettsted for FNs fredsbevarende styrker (engelsk)
 Réseau de recherche sur les opérations de paix , Université de Montréal (fransk)
 Konflikt og fred, FN-sambandet (norsk)

FN-sanksjonerte militære operasjoner og styrker
Militære lister